Chiloé
<s>Chiloé (španjolski: Isla Grande de Chiloé) je najveći otok u Ahipelagu Chiloé u Čileanskoj regiji Los Lagos.</s>

<s>Geografske karakteristike 
Otok je od južnoameričkog kontinenta udaljen 5 km, ima površinu od 8477.5 km², obala mu je duga 904.4 km, a najviša planina visoka je 829 metara.</s>

<s>Chiloé je dug 180 km i maksimalno širok 62 km, u njemu živi oko 140 000 stanovnika.</s><s>Čitav otok administrativno podpada pod istoimenu provinciju Chiloé, sa administrativnom centrom Castrom.</s>

<s>Otok je poznat po šareno obojanim kućama - palafitos, izgrađenim poput sojenica na stupovima na vodi.</s><s>Još su poznatije drvene crkve podizane između 18. - 19. vijeka, od njih je šesnaest uvršteno na UNESCO-vu Listu mjesta svjetske baštine u Americi.</s>

<s>Najveći urbani centri na otoku su Ancud, Castro i Quellón.</s>

<s>Jugozapadna polovica otoka je divlja, to je pojas neprohodnih močvara i šuma.</s><s>Pitomi dio otoka je sjeveroistok u kom dominiraju valovita brda, na kojima se redaju oranice, pašnjaci i šume.</s>

<s>Od sjeverozapada do jugoistočnog kuta otoka proteže se masiv Piuchén, koji je produžetak Obalnih Kordiljera.</s>

<s>Zapadna (pacifička) obala je ravna i stjenovita, za razliku od tog istočna i sjeverna obala je puno razvedenija, zaljevima i poluotocima.</s><s>Duž tih obala leže svi gradovi.</s>

<s>Izvori</s>

<s>Vanjske veze</s>

<s>Cape Horn</s>

<s>Otoci u Čileu
Arhipelag Chiloé</s>

